Ek is egter baie bekommerd oor die gebied wat deur Natuurbewaring versorg word. Die bosse is besig om die plek totaal toe te groei en een van die dae sal jy niks anders as bosse daar sien nie. Ek het foto’s wat in 1998 geneem is en mens kan nou duidelik sien hoe daardie gebied totaal deur bosse oorgeneem word.
Ek wil van die geleentheid gebruik maak om almal van Boplaas te bedank vir die heerlike tyd (9-12 Julie 2013) wat ons daar by julle gehad het. Dit was 4 hemelse dae en gewis te kort. Ons beplan om volgende keer vir so 2 weke te kom want daar is so baie wat ons nog wou verken in die klowe.